Ǎ mɔ́n wáma, ngə́ ó ngālíg ébān ású mānyɔ̄ŋ, ngə́ ó ngākan sɔŋ ású ńnə́ŋ, 2ngə́ ó ngātimbi ású bíbūg yā ânyu dóe, ngə́ ō tīndí wāmēn ngadag ai bibúg yā ânyu dóe, 3dzálígī dɔ́, nə́ ó man dɔ́ kom, amú ō ku yǎ á mɔ́ mə́ mānyɔ̄ŋ: kələ́ ávōl ábə mǎnyɔ̄ŋ, ǒ ngányáŋala nyé nyɔ́l; 4tə óyɔ̄ wândəŋ wa á mís, tə wavə́ bīvúlá bí mís byé tɔ man avoŋobó. 5Tǐgi wǎmēn ólām anə́ ńkɔ̄g, anə́ ónɔ̌n wásɔ̄dan êkoe. Ǹtə́tə̄g 6Ǎ ńtə̄tə̄g, tám kə́ yēn fúfūī, bigí mətum móé, ó kom fəg âbum. 7Tɔ ǹdzóe, tɔ ǹnɔ́ni, tɔ mása ǎ bə̄lə́ kig. 8Tɔ nálā, ábǒg ésəb, a kóan bidí bíé, ábǒg mə́kwé, a komozan bidí bíé. 9Ǎ ńtə̄tə̄g, wayi bómbō á sí á kələ kwí ábǒg áfē ? Wayi vəbə óyɔ̄ ábǒg áfē ? 10Mə́ tam kə á mān óyɔ̄, mə́ tam ləǎn tsətsad, mɔ́ ḿbāān m̀báán, 11sə̌ áfə̄ áyá azóé lə́ ngázu lámɔ̄n wā, á sɔ́ɔ́ wā á nyɔ́l, məbúa mə́ ḿbə̄lə́ wā anə́ ńdzai bidí. Kwíí ábə mod mətóm 12A nə zəzə mod, m̀bə̂ mod, ényɔ̄ ā wulu ai mədugán ânyu !